Diari Oficial de la Generalitat Valenciana


Sumari del DOGV 8052, del 31-05-2017 (2017/4184)

Extracte de la Resolució de 8 de maig de 2017, del director general del SERVEF, per la qual s'executa la Sentència número 1021-2014, de data 10 de desembre de 2014, dictada pel Jutjat Contenciós Administratiu número 5 de València, en el procediment ordinari número 640/2012, interposat per l'entitat Associació Empresarial de Centres d'Ensenyament i Formació d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4184


Data del document
:   12-05-2017

Organisme emissor
:   Servei Valencià d'Ocupació i Formació

Tipus de document
:   Extracte

Correcció d'errades

Anàlisi jurídica

 Descriptors 

:   * ajuda pública

Extracte de la Resolució de 8 de maig de 2017, del director general del SERVEF, per la qual s'executa la Sentència número 1021-2014, de data 10 de desembre de 2014, dictada pel Jutjat Contenciós Administratiu número 5 de València, en el procediment ordinari número 640/2012, interposat per l'entitat Associació Empresarial de Centres d'Ensenyament i Formació d'Alacant. [2017/4184]  
«Primer. En compliment del que s'ordena en la dispositiva de la Sentència número 1021-2014, dictada el 10 de desembre de 2014, pel Jutjat Contenciós Administratiu número 5 de València, en el procediment ordinari 640/2012, per la qual s'anul·la l'Ordre 29/2012, de 22 de juny, de la Conselleria d'Educació, Formació i Ocupació, per la qual es determina el Programa de formació professional per a l'ocupació i es regulen i convoquen subvencions per a la realització d'accions formatives adreçades prioritàriament als treballadors desocupats durant l'exercici 2012, es publica la part dispositiva de l'esmentada sentència en el Diari Oficial de la Generalitat Valenciana, atés que ha adquirit el caràcter de ferma, el text de la qual disposa:  
«1. Estimar el recurs contenciós administratiu interposat per l'Associació Empresarial de Centres d'Ensenyament i Formació d'Alacant contra l'Ordre 29/2012, de 22 de juny, de la Conselleria d'Educació, Formació i Ocupació, per la qual es determina el Programa de formació professional per a l'ocupació i es regulen i convoquen subvencions per a la realització d'accions formatives adreçades prioritàriament als treballadors desocupats durant l'exercici 2012.  
2. Anul·lar aquesta norma (disposició general), per ser contrària a dret.  
3. Establir que la causa que determina aquest resultat és la falta de compliment del tràmit formal següent en el marc de la preparació de l'Ordre 29/2012. El de traslladar el projecte d'ordre al Consell Valencià de Formació Professional perquè aquest efectue l'informe preceptiu a què fa menció l'article 2.1.e del Decret 155/2000, de 17 d'octubre, pel qual es regula el Consell Valencià de Formació Professional:  
  
e) Emetre informe sobre els projectes de disposicions normatives relacionats amb la formació professional.  
4. Ordenar la publicació de la part dispositiva d'aquesta sentència en el Diari Oficial de la Generalitat Valenciana quan aquesta dispose del caràcter de ferma (cf., article 107.2 de la Llei jurisdiccional).  
5. Imposar les costes processals produïdes en les actuacions 640/2012 a la Generalitat».  
Segon. Quant als actes administratius ferms dictats a l'empara d'aquesta, es manté l'eficàcia d'aquests de conformitat amb el que estableix l'article 73 de la Llei 29/1998, de 13 de juliol, reguladora de la jurisdicció contenciosa administrativa, que disposa: «Les sentències fermes que anul·len un precepte d'una disposició general no afectaran per si mateixes l'eficàcia de les sentències o actes administratius ferms que l'hagen aplicat abans que l'anul·lació tinguera efectes generals, excepte en el cas que l'anul·lació del precepte suposara l'exclusió o la reducció de les sancions encara no executades completament».»  
  
  
València, 12 de maig de 2017.- El director general del SERVEF: Enric Nomdedéu i Biosca.